AIK Fotboll

AIK Fotboll on vuonna 1896 perustettu ruotsalainen jalkapalloseura, joka kuuluu jaoksena vuonna 1891 perustettuun AIK-urheiluseuraan. Seuran kotikaupunki on Solna.

AIK on 11 Ruotsin-mestaruudellaan ja 79 kaudellaan Allsvenskanin maratontaulukossa kolmas. Ensimmäisen jalkapallomestaruutensa seura voitti jo vuonna 1900 ja uudelleen heti seuraavana vuonna. Mestaruuksista viisi on tullut nykyisen, vuonna 1924 perustetun Allsvenskan-mestaruussarjan aikana. AIK on myös pelannut Mestarien liigassa vuonna 1999 ja voittanut Ruotsin cupin kahdeksan kertaa.

AIK on pelanut kotiottelunsa vuodesta 2013 Friends Arenalla, jonne mahtuu noin 54 329 katsojaa.

Seuran värit 

AIK:n päävärit ovat musta ja keltainen. Valkoinen on vaihtoehtoinen väri.

Yleisö 

AIK on perinteisesti kiinnostanut yleisöä ja sillä on ollut 34 kaudella Ruotsin suurin yleisömäärä. Siihen ei ole mikään muu ruotsalaisseura pystynyt. Asiaa kuvastaa myös hyvin se, että kaudella 2005 seuran yleisökeskiarvo oli koko Ruotsin neljänneksi suurin huolimatta siitä, että se ei edes pelannut kyseisellä kaudella pääsarjassa, vaan Ruotsin toiseksi ylimmällä sarjatasolla.

Kannattajat 

AIK omaa suurimman kannattajamäärän Ruotsissa. Seuran tärkeimmät kannattajaryhmät ovat Black Army, Smokinglirarna, Ultras Nord, Firman Boys ja Sol Invictus.

Black Army - Tukholma (Black Army - Stockholm), ennen AIK Black Army, on AIK:n suurin kannattajayhdistys. Black Army on perustettu vuonna 1981 ja perustajina toimivat Jonas Almqvist, Gösta Mölleby, Jan Schensström sekä Roger Nilsson. Ryhmä on nimetty Manchester Unitedin kannattajien "Red Army" mukaan.

Edustusjoukkue

Pelaajat 
Päivitetty 15. lokakuuta 2021.

Lainalla olevat pelaajat 
Päivitetty 15. lokakuuta 2021.

Valmennusjohto 
Päivitetty 15. lokakuuta 2021.

Urheilutoimenjohtaja:  Henrik Jurelius
Päävalmentaja:  Bartosz Grzelak
Apuvalmentaja:  Andreas Janmyr
Yksilövalmentaja:  Sean O'Shea
Maalivahtivalmentaja:  Kyriakos Stamatopoulos
Fysiikkavalmentaja:  Michael Lawson
Analyytikko:  Lukas Arndt
Fysioterapeutti:  Stefan Tanda
Koordinaattori:  Thomas Thudin
Huoltaja:  Håkan Sjöberg
Pelaajatarkkailupäällikkö:  Tobias Ackerman

Kilpailijat 

Seuran päävastustaja on Djurgården, joka on myös perustettu 1891, vain muutama viikko AIK:n perustamisen jälkeen. Seurojen väliset paikallisottelut on joskus listattu kymmenen parhaan joukkoon Euroopassa. Toinen ankara kilpailija on Hammarby IF, joka on myös Tukholmasta. Suurin Tukholman ulkopuolinen kilpailija on IFK Göteborg. AIK:n ja IFK Göteborgin väliset ottelut ovat hyvin usein johtaneet koviin tappeluhin ja mellakoihin kannattajien välillä. Vuonna 2002 kuollut IFK Göteborgin kannattaja oli Ruotsin ensimmäinen kannattajien välisissä yhteenotoissa surmansa saanut henkilö.

Yhteistyöseurat 

 Helsingin IFK
 Akropolis IF
 Bollstanäs SK
 FC Djursholm
 IFK Norrköping
 Råsunda IS
 Sollentuna United FK
 Täby IS
 Värmbols FC
 FC Väsby United
 Västerås SK

Saavutukset 

 12 Allsvenskanin voittoa: 1900, 1901, 1911, 1914, 1916, 1923, 1932, 1937, 1992, 1998, 2009, 2018 
 8 Ruotsin cupin voittoa: 1949, 1950, 1976, 1985, 1996, 1997, 1999, 2009
 1 Ruotsin Supercupin voitto 2010

Valmentajat

Suomalaiset AIK:ssa 
 Robin Tihi (2020– )
 Saku Ylätupa (2019– )
 Robert Taylor (2017–2018)
 Eero Markkanen (2014, 2016–2018)
 Sauli Väisänen (2014–2017)
 Tomi Maanoja (2008–2010)
 Matti Kilpelä (2006)
 Jarmo Saastamoinen (1995)
 Jari Hudd (1987–1989)
 Esa Pekonen (1987–1989)
 Kari Virtanen (1983–1985)
 Atik Ismail (1980)
 Jyrki Nieminen (1979–1984)
 Tom Källström (1976–1978)

Lähteet

Viitteet

Aiheesta muualla 

 AIK:n sivusto 

AIK
Ruotsalaiset jalkapalloseurat